Գեորգի Դեմետրաձե

**Գեորգի Դեմետրաձե** (, ), նախկին վրացի ֆուտբոլիստ, հարձակվող, Ռուսաստանի 1999 թվականի և Ուկրաինայի 2004 թվականի առաջնությունների լավագույն ռմբարկու։

## Կենսագրություն
Համարվում է «Դինամո» Թբիլիսիի երիտասարդական թիմի սանը։ Ակումբի հետ պրոֆեսիոնալ պայմանագիր կնքել է 1994 թվականին։ Բայց մինչ այդ 2 տարի խաղացել է «Կախեթում»։

1997 թվականին վարձակալվեց Ռոտերդամի «Ֆեյենոորդում», սակայն վնասվածքը թույլ չտվեց նրան հաճախ հայտնվելու խաղադաշտում։ Նիդերլանդներից վերադառնալուց հետո խաղաց ռուսական «Ալանիայում»։ Ակումբի կազմում դարձավ 1999 մրցաշրջանի լավագույն ռմբարկու։

2000 թվականին 3 միլիոն դոլլարով վաճառվեց Կիևի «Դինամոյին», որի կազմում դարձավ Ուկրիանայի չեմպիոն։ Չեմպիոնների Լիգայի շրջանակներում կայացած «Մանչեսթեր Յունայթեդի» դեմ խաղում կարող էր անգլիական ակումբին մրցաշարից դուրս հանել, միայն թե դատարկ դարպասներին չկարողացավ խփել։

2001 թվականի սկզբին 5 միլիոն դոլլարի դիմաց տեղափոխվեց իսպանական «Ռեալ Սոսիեդադ», միայն թե ամբողջ տարվա ընթացքում խաղաց 13 խաղ։ Պատճառը ծնկի վնասվածքն էր։ 2002 թվականին վարձակալվեց Մոսկվայի «Լոկոմոտիվում» և «Ալանիայում»։

2003 թվականին խաղաց Դոնեցկի «Մետալուրգում», բայց 2005 թվականի կեսերին երրորդ անգամ վերադարձավ «Ալանիա»։ Վերջինիս Ռուսաստանի Պրեմիեր Լիգայից հեռանալուց հետո, վարձակալվեց Թել Ավիվի «Մաքաբիում», բայց բարձրագույն մակարդակի խաղ ցույց տալ չկարողացավ և կես տարի անց վերադարձավ «Մետալուրգ»։

2007 թվականին տեղափոխվեց Կիևի «Արսենալ»։ 2008 թվականի սեպտեմբերից սկսեց հանդես գալ «Բաքու» ակումբում։

2010 թվականի ապրիլին վերադարձավ հայրենիք և սկսեց խաղալ «Սպարտակ Ցխինվալում»։

2014 թվականի հունվարին նշանակվեց «Տորպեդո» Քութայիս ֆուտբալային ակումբի նախագահի պաշտոնում։

### Ձերբակալությունը և դատավճիռը
2010 թվականի հուլիսի 8-ին Թիբիլիսիի Գլխավոր վարչության անդամները և Վրաստանի ՆԳՆ հակաահաբեկչության կենտրոնի ղեկավարությունը Դեմետրաձեին ձերբակալել են գողական աշխարհի, մասնավորապես, գող հեղինակություն Վատո Ղիփիանի հետ կապ ունենալու, ինչպես նաև գաղտնի ձիարշավագրազի մասնակցության (որտեղ նա հանդիսանում էր կոլեկտոր և ձիարշավագրազի խաղադրույքի պարտապաններից դրամ էր շորթում) մեղադրանքով։ 2011 թվականի մարտի 23-ին Վրաստանի քաղաքային դատարանը նրան դատապարտել է 6 տարվա ազատազրկման։ 2012 թվականի դեկտեմբերին համաներմամբ ազատ է արձակվել։

## Ձեռքբերումներ
### Թիմային
* Վրաստանի չեմպիոն՝ 1995, 1996, 1997
* Ուկրաինայի չեմպիոն՝ 1999-2000
* 3-րդ տեղը Ուկրաինայի առաջնությունում՝ 2002-2003, 2004-2005
* 3-րդ տեղը Ադրբեջանի առաջնությունում՝ 2008-2009

### Անձնական
* Վրաստանի առաջնության լավագույն ռմբարկու՝ 1996-1997
* Ռուսաստանի առաջնության լավագույն ռմբարկու՝ 1999
* Ուկրաինայի առաջնության լավագույն ռմբարկու՝ 2003-2004

## Արդյունքները մրցաշրջաններում

## Ծանոթագրություններ

## Արտաքին հղումներ
* Պրոֆիլը National Football Teams կայքում
* 
* 
* 
* 

Կատեգորիա:Ալանիայի ֆուտբոլիստներ
Կատեգորիա:Արսենալ Կիևի ֆուտբոլիստներ
Կատեգորիա:Բաքույի ֆուտբոլիստներ
Կատեգորիա:Դինամո Թբիլիսիի ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Մակկաբի Թել Ավիվի ֆուտբոլիստներ
Կատեգորիա:Մետալուրգ Դոնեցկի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Ցխինվալի ֆուտբոլիստներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի հանցագործներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆեյենոորդի ֆուտբոլիստներ